यदि किसी लाभार्थी के पास आधार कार्ड नहीं है तो आधार नामांकन संख्या के साथ किसान क्रेडिट कार्ड या मतदाता पहचान पत्र प्रस्तुत करने पर उसे सब्सिडी लागत पर उर्वरक की बिक्री की जा रही है। उर्वरक सब्सिडी किसानों को सीधे देने के लिए डीबीटी प्रणाली लागू करने की संभावना के बारे में श्री सिंह ने कहा कि डीबीटी योजना के अंतर्गत लाभार्थियों को खुदरा विक्रेता द्वारा की गई बिक्री के बाद सब्सिडी लाभार्थियों के स्थान पर उर्वरक कंपनियों को जारी की जाएगी।